Geert Wilders

Geert Wilders (født 1963) er en nederlandsk politiker (Partij voor de Vrijheid). Han er grunnlegger og leder av sitt parti. Wilders har vært medlem av Tweede Kamer siden 1998. Fra 1989 til 2004 var han medlem av Volkspartij voor Vrijheid en Democratie, og fra 2006 medlem av PVV.

Wilders har gjort seg til talsmann for å begrense innvandringen, spesielt fra ikke-vestlige land, og mot bygging av moskéer. Han har uttalt at han hater islam, men ikke har noe mot muslimer.'I don't hate Muslims. I hate Islam,' says Holland's rising political star, The Guardian Wilders omtales som høyreekstrem eller tilhørende ytre høyre.Willem Maas, "Citizenship and Immigrant Integration in the Netherlands," in Adam Luedtke (ed.), Migrants and Minorities: the European Response, Cambridge Scholars Publishing, 2010, ISBN 1-4438-2111-X, pp. 226-242http://www.rte.ie/news/2012/0529/dutch-far-right-leader-challenges-esm-ratification.html  

Han ble i 2009 nektet innreise til Storbritannia, da han skulle vise sin film Fitna. Han ble i 2011 stilt for retten i Nederland for rasistiske utsagn, men ble frikjent.

 Forhold til islam 
Wilders har måttet ha politibeskyttelse de siste årene, etter at den nederlandske filmskaperen Theo van Gogh ble skutt og drept på åpen gate i Amsterdam i november 2004.Dagbladet: Koranen inspirer til mord og terror, presentert 22. januar 2008NRK: Vil forby Koranen, presentert 8. august 2007

Når det gjelder den økende muslimske befolkningen i Nederland, har Wilders sagt i 2007: «Ta en spasertur nedover gaten og se hvordan dette går. Du føler at du ikke lenger bor i ditt eget land. Der er en kamp som pågår, og vi må beskytte oss. Før du vet om det, vil det være flere moskeer enn kirker!»Expatica: Wilders: get rid of half of Koran!, presentert 13. februar 2007
Senere foreslo han at muslimer burde «rive ut halvparten av Koranen hvis de ønsket å bli i Nederland», fordi den inneholdt «forferdelige ting» og at Muhammed ville «i disse dager bli jaktet ned som en terrorist». Disse uttalelsene skapte sterke reaksjoner i muslimske land som Tunisia, Marokko og Saudi-Arabia.Expatica: Wilders refuses apology to Saudi Arabia, presentert 19. februar 2007

Den 8. august 2007 uttrykte Wilders i et leserbrev i den nederlandske avisen De Volkskrant at Koranen, som han kaller en «fascistisk bok», bør forbys i Nederland slik som Adolf Hitlers Mein Kampf. Han sier at «Boken oppfordrer til hat og drap og har derfor ingen plass i vår rettsorden».radionetherlands.nl   Han skrev bl.a «Det er mange kapitler i Koranen som oppfordrer muslimer til å undertrykke, forfølge og drepe kristne, jøder og ikke-troende, til å slå og voldta kvinner og etablere en islamsk stat med makt.»NRK: Vil forby Koranen, presentert 8. august 2007

15. august 2007, fortalte en talsmann fra de nederlandske påtalemyndighetene at «dusinvis med anmeldelser» hadde blitt levert, og at de alle ble vurdert. 

På grunn av sitt forhold til islam, uttalte rapperen Appa at han ikke ville brydd seg hvis Wilders ble skutt i hodet. Wilders anklaget ham så for dødstrusler, noe Appa benektet, og sa at han rett og slett ikke ville bry seg, og anklaget i tur Wilders for å komme med dødstrusler overfor muslimer. 
Wilders mottok også en rekke andre draps- og voldstrusler i etterkant av sine Koran-kommentarer.Norge i Dag: Ny Muhammed-krise på trappene i Nederland? , presentert 20. februar 2007

 Film om Koranen 
Geert Wilders planla å slippe en film om Koranen i løpet av 2008. Under en pressekonferanse i november 2007, sa Wilders: «Filmen vil vise at Koranen er inspirasjon for intoleranse, mord og terror». Det var på det tidspunktet uklart hvem som ville sende filmen, men Wilders ville sette en kopi på internett. 

De nederlandske myndighetene forsøkte i lang tid å overtale Wilders om å la være å sende filmen i frykt for reaksjonene. Den syriske mullaen Ahmad Badr al-Din Hassoun uttalte bl.a at hvis Wilders ødelegger en Koran i sin film, vil det være som en krigserklæring. Filmen fikk navnet «Fitna» og ble først publisert i mars 2008. Den iranske justisministeren skrev brev til sin nederlandske motpart i februar 2008 og ba om at filmen måtte bli forbudt, da «ytringsfrihet ikke måtte bli brukt som et skalkeskjul for å angripe moral og religiøse verdier».BBC News: Iranians urge Dutch to ban film, 16. februar 2008 Nederlands utenriksminister Maxime Verhagen ba i februar samme år om at Wilders ikke offentliggjorde filmen da den «kunne sette nederlendere i fare over hele verden og skade Nederlands forretningsinteresser i muslimske land».Dagbladet: Minister ber om at islam-kritisk film ikke vises, 29. februar 2008 Nederlandske myndigheter hevet 6. mars samme år terrorberedskapen i landet til «betydelig», som en følge av den påventede premieren av filmen.BBC News: 'Substantial' Dutch terror risk, 6. mars 2008

27. mars la Wilders sin omstridte og islamkritiske film «Fitna» ut på internett, trass i at en nederlandsk rett skulle vurdere hvorvidt filmen var lovlig.Aftenposten: Islam-kritisk film lagt ut på internett, 27. mars 2008 Filmen ble lagt ut på det britiske nettstedet LiveLeak.com, da ingen nederlandske tv-kanaler ville vise filmen.BBC News: Dutch MP posts Islam film on web, 27. mars 2008 LiveLeak.com valgte dagen etter å fjerne filmen, grunnet alvorlige trusler mot egne ansatte i nettstedet.VG: - Prisen for ytringsfrihet ble for høy, 28. mars 2008

Reaksjonen på filmen var sterke fra mange parter. FNs generalsekretær Ban Ki-moon fordømte filmen på det sterkeste og kalte den for «støtende anti-islamsk», mens flere muslimske land som Pakistan, Indonesia, Iran og Bangladesh protesterte sterkt mot filmen.BBC News: UN chief condemns anti-Islam film, 28. mars 2008 Den danske tegneren Kurt Westergaard, som stod bak en av de mest kjente Muhammed-karikaturene varslet at han ville saksøke folkene bak filmen, da den hadde benyttet seg av hans tegninger uten tillatelse.BBC News:  Cartoonist to sue over Islam film, 28. mars 2008 Nederlandske selskaper varslet også at de vurderte å saksøke Wilders etter at de risikerte boikott som følge av den anti-islamske filmen.Dagbladet: Vil saksøke «Fitna»-skaperen, 29. mars 2008

 Referanser 

 Eksterne lenker 

 Groep Wilders/Party for Freedom
 Geert Wilders' film Fitna the Movie
 Geert Wilders


Kategori:Personer fra Venlo
Kategori:Nederlandske politikere